দেরিতে এসেছে অ্যাম্বুল্যান্স, হাসপাতাল যাওয়ার পথে মৃত্যু মহিলার

আসানসোল: দেরিতে এসেছে অ্যাম্বুল্যান্স, হাসপাতাল নিয়ে যাওয়ার সময় মাঝপথে মৃত্যু মহিলার। এই অভিযোগ তুলে ইসিএলের কয়লা খনিতে (ECLS Underground Coal Mine) উৎপাদন বন্ধ করে বিক্ষোভ দেখাল বাসিন্দারা। আসানসোলের (Asansol) জামুরিয়ার সাতগ্রাম কয়লা খনির ঘটনা। জানা গিয়েছে শনিবার সাতগ্রাম গ্রামের এক মহিলা হঠাৎই অসুস্থ হয়ে পড়ে। তাকে হাসপাতাল নিয়ে যাওয়ার জন্য কয়লা খনি কর্তৃপক্ষের কাছে অ্যাম্বুল্যান্স চাওয়া হলে তা দিতে অনেকটাই দেরি করে। প্রায় দেড়ঘন্টা দেরিতে অ্যাম্বুল্যান্স পাওয়ার পর হাসপাতাল নিয়ে যাওয়ার পথে মাঝ রাস্তায় ওই মহিলার মৃত্যু হয়। ঘটনার প্রতিবাদে বিক্ষোভে নামে তৃণমূলের শ্রমিক সংগঠন সহ গ্রামবাসীরা।

আরও পড়ুন: বেলগাছিয়ায় জলকষ্ট অব্যাহত, বাড়িতে ফাটল, বিদ্যুৎহীন একাধিক এলাকা

গ্রামবাসীদের অভিযোগ গ্রামে কেউ অসুস্থ হয়ে পড়লে কয়লা খনি কর্তৃপক্ষের কাছে হাসপাতাল নিয়ে যাওয়ার জন্য অ্যাম্বুল্যান্স চাওয়া হলে তা দেরি করে। যার জেরে রোগির জীবনের ঝুঁকি বেড়ে যায়। আজও সেই একই ঘটনা ঘটে, অসুস্থ মহিলাকে হাসপাতালে নিয়ে যাওয়ার জন্য দেরি আসে অ্যাম্বুল্যান্স। যার ফলে হাসপাতালে যাওয়ার আগে তাঁর মৃত্যু হয়। আজ যদি সঠিক সময়ে অ্যাম্বুল্যান্স পাওয়া গেলে ওই মহিলার মৃত্যু হত না। যদিও এই অভিযোগ অস্বীকার করেছেন ইসিএলের সাতগ্রাম খনি কর্তৃপক্ষ। যদি এমন ঘটনা ঘটে তাকে তাহলে ক্ষতিয়ে দেখা হবে।

অন্য খবর দেখুন